Antti Nikkilä

Antti Tapio Nikkilä (s. 25. elokuuta 1978 Tampere) on suomalainen koripallovalmentaja ja kilpauransa päättänyt koripalloilija. Sentterinä pelannut 210-senttinen Nikkilä pelasi kotimaansa lisäksi Yhdysvaltain yliopistosarjassa sekä Kreikan, Ranskan, Italian, Tšekin ja Espanjan sarjoissa voittaen lukuisia pokaaleja.Helsingin Sanomat 17.8.2010 Suomessa Nikkilä edusti pääasiassa kasvattajaseuraansa Tampereen Pyrintöä, minä aikana seura muun muassa voitti kaksi Suomen mestaruutta ja yhden Suomen cupin mestaruuden. Nikkilä valittiin Korisliigan vuoden pelaajaksi vuonna 2009 ja SM-koriksen vuoden tulokkaaksi vuonna 1998. Pyrintö on nostanut Nikkilän pelipaidan areenansa kattoon.

Nikkilä edusti pitkään Suomen miesten maajoukkuetta ja kuului sen kokoonpanoon muun muassa vuosien 2011 ja 2013 EM-kilpailuissa. Vuonna 2011 Nikkilä kuului Suomen ensimmäisen Pohjoismaiden mestaruuden 28 vuoteen voittaneeseen joukkueeseen.

 Pelaajaura 
 Seurajoukkueet 
Nikkilä kiinnostui koripallosta Vatialan alakoulun liikuntatunneilla. Hän oli tuolloin melko hyvä pelaaja muttei erityisen pitkä. Nikkilä halusi aloittaa lajin harrastamisen Tampereen Pyrinnössä muttei ollut päästä runsasväkisiin ryhmiin mukaan. Nikkilän isä soitti ja sai pojalleen paikan joukkueesta lupaamalla tämän kasvavan kaksimetriseksi. Nikkilä nousi Pyrinnön edustusjoukkueeseen ja pelasi siinä kolme kautta vuosina 1995–1999. Kaudella 1997–1998 hänet valittiin SM-koriksen vuoden tulokkaaksi. Lukioaikana Nikkilän seurakaverin isä ja Pyrintö-hahmo Jarmo Laitinen kannusti Nikkilää lähtemään Yhdysvaltoihin vaihto-oppilaaksi. Nikkilä lähti ja pelasi koripalloa Valparaison yliopiston joukkueessa vuodet 1999–2003. Nikkilä on kertonut arvostaneensa urheilijoista huolta pitävää yhdysvaltalaista opintojärjestelmää.http://www.kangasalansanomat.fi/index.php/uutisia/etusivun-nostot/871-Koripalloammattilainenpelaavuosikerrallaan

Yliopiston jälkeen Nikkilä suuntasi ammattilaiseksi Eurooppaan ja Kreikkaan, missä hän pelasi kahdessa eri joukkueessa. Hän lähti maasta seuran talousongelmien vuoksi ja suuntasi Ranskaan. Tämän jälkeen hän pelasi Tšekissä ja kahteen otteeseen Italiassa. Nikkilä palasi Suomeen ja kasvattajaseuraansa Pyrintöön kaudeksi 2008–2009. Pyrintö saavutti SM-pronssia, ja Nikkilä valittiin Korisliigan vuoden pelaajaksi. Kauden jälkeen hän pelasi vielä Espanjassa ja Saksassa. Pyrinnön voitettua Suomen mestaruuden ja perheeseen syntyneiden kaksosten vuoksi Nikkilä päätti palata Pyrintöön. Kangasalan jätillä vahvistunut Pyrintö voitti Suomen mestaruuden myös seuraavana vuonna, tällä kertaa sarjan voittoennätyksellä. Vuonna 2011 Pyrintö saavutti Suomen cupin hopeaa, ja vuonna 2013 joukkue voitti Suomen liigacupin.

Pyrintöön palattuaan Nikkilä jatkoi uraansa vuosi kerrallaan. Elokuussa 2013 Nikkilä teki jatkosopimuksen Pyrinnön kanssa. Pyrintö pelasi kaudella 2013–2014 ensimmäisenä suomalaisjoukkueena Baltian liigaa, jossa se sijoittui neljänneksi. Korisliigassa Pyrintö voitti runkosarjan uudella voittoennätyksellä ja saavutti kauden päätteeksi kolmannen Suomen mestaruutensa. Kesällä 2014 Nikkilä harjoitteli täysillä tavoiteltuaan pääsyä Suomen MM-kisajoukkueeseen. Kesän aikana Nikkilä mietti jatkoaan Pyrinnön Korisliiga-joukkueessa vielä yhden kauden ajan, mutta päätyi kuntouttamaan itseään kauden jo alettua: edelliskauden suuri ottelumäärä ja kesän rasitukset laittoivat isokokoisen ja 35-vuotiaan Nikkilän fyysisesti koville. Lokakuisessa radiohaastattelussa Nikkilä totesi tekevänsä päätöksen tulevasta viimeistään vuoden loppuun mennessä.http://pyrinto.fi/esittelyssa-tampereen-pyrinto-201415/ http://www.funtampere.fi/uutiset/antti-nikkila-pohtii-uransa-jatkoa 

Tammikuun lopussa 2015 miesten 1-divisioona A:ssa pelannut BC Nokia ilmoitti tehneensä Nikkilän kanssa loppukautta koskeneen sopimuksen.http://www.basket.fi/uutiset/kaikki_uutiset/miesten_divisioona/?x122527=28848222 Nikkilän entinen joukkuelainen Joni Harjula oli houkutellut tätä kunnanrajan taakse usean kuukauden ajan.http://www.aamulehti.fi/Urheilu/1195011988390/artikkeli/kahden+seuran+mies+nikkila+odottaa+derbya.html  Nikkilällä oli suuri rooli Nokian I-divisioonan voitossa. Hän teki Nokian kanssa pelaajasopimuksen myös syyskuussa 2015.http://www.basket.fi/uutiset/kaikki_uutiset/?x122462=34391315 Alkukaudella 2015–2016 Nikkilän peliaika jäi Nokialla vähäiseksi, ja hän auttoi joukkuetta etenkin harjoituksissa. Hänen pitkäaikaiset ja ajan myötä pahentuneet vaivansa jalkojensa ja vasemman polvensa kanssa jatkuivat, ja polvitukea käyttämään joutunut Nikkilä oli jo käynyt kertaalleen polvileikkauksessa.

Pyrintö nosti Nikkilän pelipaidan kattoon tammikuussa 2018.https://www.aamulehti.fi/urheilu/tunteikas-ilta-pyynikilla-paattyi-lopulta-pyrinnon-iloiseen-voittokulkuun-kun-jalka-viimein-nousi-jarrulta-200649891/ http://pyrinto.fi/pyrinto-juhli-ennen-pelia-ja-toisella-puoliajalla/ 

 Maajoukkue 

Nikkilä pelasi Suomen alle 18-vuotiaiden maajoukkueessa kuusi ja alle 22-vuotiaiden maajoukkueessa 14 ottelua. Haastajamaajoukkueessa hän pelasi vuoden 1999 universiadeissa. Miesten maajoukkueessa Nikkilän ensimmäinen ottelu oli 28. joulukuuta 1997 Latviaa vastaan. Hän teki debyyttiottelussaan 12 minuutissa kahdeksan pistettä ja otti yhdeksän levypalloa. Seuraavan kerran Nikkilä pelasi miesten maaotteluita vuoden 2000 PM-kilpailuissa kirjauttaen neljässä ottelussa kolme tupla-tuplaa. Vuonna 2001 hän pelasi vaihtopelaajana EM-karsinnoissa. 29. kesäkuuta 2002 Nikkilä teki miesten maajoukkueen piste-ennätyksensä (21) valmistavassa maaottelussa Viroa vastaan ja pelasi jälleen Pohjoismaiden-mestaruusturnauksessa.Maajoukkuetilastot – Suomen Koripalloliitto

Vuosina 2005–2007 Nikkilä kuului maajoukkuen kokoonpanoon B-divisioonan EM-karsinnoissa ja vuonna 2006 jälleen PM-kilpailuissa. Vuoden 2007 karsinnoissa Suomi eteni loppuotteluihin Romaniaa vastaan ja voitti otteluparin nousten A-divisioonaanhttps://www.basket.fi/basket/uutiset/unelmapeli-vei-suomen-riemukkaasti-a-divisioonaan/. Vuoden 2008 A-divisioonan EM-karsinnoissa Nikkilä pelasi hajaminuutteja. Vuoden 2009 A-divisioonan lisäkarsinnoissa ja vuoden 2010 EM-karsinnoissa hänen peliminuuttimääränsä nousivat kaksinumeroisiksi.

Heinäkuussa 2011 Nikkilä voitti Suomen kokoonpanossa maan ensimmäisen Pohjoismaiden-mestaruuden 28 vuoteen.https://www.basket.fi/basket/uutiset/suomi-haki-pm-kullan-sundsvallista-naytostyyliin/ Elokuussa hänen roolinsa jäi pieneksi A-divisioonan EM-lisäkarsinnassa, jossa Suomi kohtasi Portugalin ja Unkarin ja selvisi voittajana ensimmäiseen EM-lopputurnaukseensa 16 vuoteen.https://www.basket.fi/basket/uutiset/suomi-pelaa-em-kisoissa/ Nikkilä valittiin Suomen kokoonpanoonhttps://www.basket.fi/basket/uutiset/suomen-joukkue-koripallon-em-kisoihin-nimetty/ Liettuan EM-lopputurnaukseen jossa pääsi pienillä minuuteilla pisteille lähes jokaisessa pelaamassaan ottelussa. Suomen alkulohkossa joukkueet pelasivat ristiin, ja Suomi eteni jatkolohkoon mutta karsiutui lopulta pudotuspelivaiheesta.https://www.basket.fi/basket/uutiset/sisukkaasti-taistelleen-suomen-tuhkimotarina-paatokseen-em-kisoissa/

Vuonna 2012 Nikkilä pelasi hajaminuutteja EM-karsinnoissa. Vuonna 2013 hänet nimettiin jälleen Suomen EM-lopputurnauskokoonpanoon Slovenian kisoihin,https://www.basket.fi/basket/uutiset/em-kisoihin-lahteva-susijengi-nimetty/ missä hän pelasi jälleen hajaminuutteja. Ennakkoon kovaksi arvioidussahttps://www.basket.fi/basket/uutiset/susijengi-huippuseuraan-ensi-vuoden-em-kisoissa/ alkulohkossaan Suomi hävisi viidestä ottelustaan vain yhden mutta karsiutui jälleen jatkolohkovaiheessahttps://www.basket.fi/basket/uutiset/susijengi-puraisi-ljubljanan-hiljaiseksi-suomi-em-kisojen-9-sijalle/. Viimeiset maaottelunsa Nikkilä pelasi elokuussa 2014.

Yhteensä Nikkilä pelasi Suomen miesten maajoukkueessa 142 maaottelua ja teki niissä 695 pistettä, 4,9 ottelua kohden. Hän on pelattujen maaotteluiden määrällä mitattuna 20 ja tehtyjen pisteiden määrällä mitattuna 40 parhaan joukossa. Levypallomäärällään 437 Nikkilä on miesten maajoukkueen kaikkien aikojen tilastoissa seitsemäntenä ja tupla-tuplissa (5 kpl) kuudentena.https://www.basket.fi/basket/maajoukkueet/tilastot/#mbt:2-4100$f&age=1&category=s_rt&gender=m&season-type=all:$t&0=1

 Valmennusura 

Nikkilä aloitti valmentajana Pyrinnön juniorijoukkueissahttps://www.instagram.com/p/B_j_0lvl95x/ ja muun muassa johti pitkien junioripelaajien erityistä harjoitteluryhmäähttps://www.basket.fi/basket/uutiset/antti-nikkila-talents-keraa-pyrinnon-pitkat-lahjakkuudet-yhteen/. Hän valmistui Suomen Koripalloliiton HKVT-valmentajatutkinta-ohjelmasta vuonna 2020https://www.basket.fi/basket/uutiset/hkvt-kurssilta-valmistui-12-valmentajaa/. Kauden 2020–2021 Nikkilä aloitti Pyrinnön M1DA- ja M1DB-kehitysjoukkueiden päävalmentajana sekä Korisliigassa miesten edustusjoukkueen apuvalmentajana.https://www.aamulehti.fi/a/93496006-44b4-4bd5-8825-db2f39397fe3 Tammikuussa 2021 hän siirtyi loppukaudeksi miesten divisioonajoukkueiden parista korkeimmalla sarjatasolla pelanneen Pyrinnön naisten edustusjoukkueen päävalmentajaksi.https://www.basket.fi/basket/uutiset/antti-nikkila-pyrinnon-naisten-korisliiga-joukkueen-paavalmentajaksi/

 Saavutuksia 
Lähteet:Antti Nikkilä – Suomen Koripalloliittohttp://www.basket.fi/uutiset/?x22026=14526811http://www.basket.fi/uutiset/kaikki_uutiset/?x122462=9316228

 Henkilökohtaiset saavutukset 

 Korisliigan vuoden pelaaja 2009
 SM-koriksen vuoden tulokas 1998
 Pyrintö nostanut pelipaidan #8 kattoon

 Joukkuesaavutukset 

 EM-kilpailut: yhdeksäs 2011 ja 2013
 Pohjoismaiden mestaruus 2011
 Suomen mestaruus 2011 ja 2014
 SM-pronssia 2009 ja 2016
 Tšekin mestaruus 2007
 Kreikan cup 2004
 Ranskan cup 2005
 Tšekin cup 2007
 Suomen cup 2013
 Suomen cup-hopeaa 2011
 Baltian liigan neljäs sija 2014

 Pelityyli 

Isokokoista Nikkilää käytettiin puolustuksessa usein pelotteena korin alla.http://www.iltalehti.fi/koripallon-em-2011/2011083114291471_kp.shtml Hyökkäyksessä Nikkilä asettui usein screeniin oman takamiehen hyökkäyksen tueksi. Aamulehden toimittaja arvioi Nikkilän kesällä 2014 säntilliseksi puolustajaksi ja pysyneen kokemuksensa myötä tyynenä tiukoissa paikoissa. Sama toimittaja piti apupuolustamista ja screenejä Nikkilän erikoisalana. Hyökkäyksessä Nikkilä tunnettiin klassisesta hook-heitostaan (skyhookhttps://www.instagram.com/p/BI9xQ7uDFCD/).

 Yksityiselämä 

Nikkilän perheeseen kuuluvat Tiia-vaimo ja lapset Alina sekä kaksoset Akseli ja Alisa.http://www.iltasanomat.fi/koripallo/art-1288727633982.html  Perhe asuu Suoramalla.

Nikkilä ja hänen vaimonsa Tiia toimivat kiinteistönvälitysalalla Sp-Koti-ketjun alla.

 Katso myös 
 Luettelo 200 torjuntaa saavuttaneista Korisliiga-pelaajista

 Lähteet 
 Antti Nikkilä Suomen Koripalloliitto
 Maajoukkuetilastot Suomen Koripalloliitto
 Antti Nikkila  Baltic Basketball League 

 Viitteet 

Luokka:Suomalaiset koripalloilijat
Luokka:Suomalaiset koripallovalmentajat
Luokka:Vuonna 1978 syntyneet
Luokka:Elävät henkilöt